Wänn mer bi me andere Benutzer nimi vu guete Absichte uusgoht, no cha s au syy, ass mer dr neutral Standpunkt us dr Auge verliert. E neutrali Darstellig sott im Idealfall derzue fiere, ass dr Artikel vu allene cha akzeptiert wäre. Wänn eber Dyni Bearbeitig ruckgängig macht, isch s villicht dodra gläge, ass er Dyy Byytrag nit neutral gfunde het. Iberleg dir, wurum är dr Artikel villicht fir nit neutral ghalte het. Versuech villicht au emol, syy Standpunkt in Dyni Darstellig z integriere.